भट्ठे चलाने को टैक्स पांच माह का लेना चाहिए : मुकेश जैन
कैथल| जिलाभट्ठा एसोसिएशन के सदस्यों की बैठक पूर्ण चंद गुप्ता के प्रतिष्ठान पर हुई। जिला प्रधान मुकेश जैन ने कहा कि प्रदेश सरकार ने पांच माह के लिए भट्ठा चलाने के आदेश दिए हैं। एक फरवरी से 30 जून तक भट्ठा चला सकते हैं। जबकि भट्ठा मालिक पूरा साल टैक्स भरते हैं। एक भट्ठा मालिक सरकार को सालाना चार लाख रुपए टैक्स देता है। भट्ठा मालिक सैल टैक्स, माइनिंग फीस, पॉलुशन फीस, फेलोटरी, फूड सप्लाई, लेबर एक्ट फीस देते हैं। प्रदेश सरकार पांच माह के हिसाब से ही टैक्स वसूल करे। भट्ठे चलाने की अनुमति भी हर वर्ष एक जनवरी से 30 जून निर्धारित होनी चाहिए। भट्ठों पर लेबर दूसरे राज्यों से आती है, जबकि दूसरे राज्यों में यह कानून लागू नहीं है। इसी कारण लेबर दूसरे राज्यों में चली जाएगी इस कारण यहां के भट्ठा मालिकों को परेशानी का सामना करना पड़ेगा। प्रदेश के भट्ठों पर लेबर का संकट पैदा हो जाएगा। अवसर पर सुभाष बंसल, विक्रम गर्ग, नवीन गर्ग, रमेश बंसल टाटी, धर्मपाल जिंदल, जगननाथ, ईशम सिंह, ओमप्रकाश, विक्की, रणबीर राविश, पवन गर्ग अमन गुप्ता उपस्थित रहे।
hin_Deva hin_Deva